[bookmark: _GoBack]Vendim
Nr.764, datë 2.11.2011

Për disa shtesa në vendimet e Këshillit të Ministrave, nr.1056, datë 16.7.2008 “Për miratimin e listës së inventarit të pronave të paluajtshme shtetërore në komunën qendër bilisht të qarkut të korçës” dhe nr.560, datë 7.5.2008 “Për miratimin e listës përfundimtare të pronave, pyje dhe kullota, që transferohen në pronësi të njësisë së qeverisjes vendore, komuna qendër bilisht të qarkut të korçës”

Në mbështetje të nenit 100 të Kushtetutës, të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike në njësitë e qeverisjes vendore”, të ndryshuar, dhe të nenit 23 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, me propozimin e Ministrit të Mjedisit, Pyjeve dhe Administrimit të Ujërave dhe të Ministrit të Brendshëm, Këshilli i Ministrave

Vendosi:

1. Miratimin e listës shtesë të inventarit të pronave të paluajtshme të tipit, pyje dhe kullota, në territorin administrativ të komunës Qendër Bilisht. Lista është me 1 (një) fletë e përfundon me numrin rendor 26 (njëzet e gjashtë).
2. Miratimin e listës shtesë të pronave të tipit, pyje dhe kullota, që i transferohen në pronësi komunës Qendër Bilisht. Lista është me 1 (një) fletë e përfundon me numrin rendor 26 (njëzet e gjashtë).
3. Lista shtesë e inventarit, lista shtesë e pyjeve dhe kullotave, që transferohen në pronësi të komunës, si dhe tabela me lidhjen numër 1 (një) i bashkëlidhen këtij vendimi dhe janë pjesë përbërëse e tij.
4. Ngarkohen Ministria e Brendshme, Ministria e Mjedisit, Pyjeve dhe Administrimit të Ujërave, kryeregjistruesi i Pasurive të Paluajtshme të Republikës së Shqipërisë dhe njësia e qeverisjes vendore, Qendër Bilisht, të qarkut të Korçës, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

